آمریکا-دان یمن دانیشیق‌لارینا دایر آچیقلاما
آمریکا خاریجی ایشلر ناظیری مایک پومپئو، سوئد‌دکی یمن گؤروشمه‌لرینده ائدیلن آنلاشما‌لارا ایستیناد ائده‌رک، یمن حکومتی و حوثیلر آراسیندا آپاریلان مصلحتلشمه‌لرین اؤنملی آددیم تشکیل ائتدیگینی بیلدیریب.
پومپئو، یمن دانیشیق‌لارینا دایر یازیلی بیر آچیقلاما وئره‌رک، حوثیلری، حدیده لیمانین‌دان نیظامی گوجلری‌نین چیخاریلماسی، اسیر موبادیله و تعز شهرینه اینسانی یاردیم دهلیزی آچیلماسی مسئله‌لرینده ائدیلن راضیلاشما‌دان دولایی تبریک ائتدی.
یمن بحرانینا حلّ ائدیلمه‌سینه دایر هله کی، دانیشیلماسی لازیم اولان بیر چوخ مسئله اولدوغونو لاکین طرف‌لر آراسیندا آپاریلان موذاکیره‌لرین و قبول اولونان قرارلارین اهمیت‌لی بیر آددیم اولدوغونو وورغولایان پومپئو،
"بوتون طرف‌لر بیر تکان یاراداراق بوتون یمن‌لی‌لر حیات‌لارینی یاخشی‌لاش‌دیرماق ایمکانینا مالیک‌دیرلر. طرف‌لر گرگین‌لیک‌لری آرا‌دان قالدیرماغا و داوام ائدن دوشمنچی‌لیک‌لره سون وئرمه‌یه داوام ائتمه‌لی‌دیر. بو، آپاریلان و آپاریلا‌جاق موذاکیره‌لرده اوغورلو اولماغین ان یاخشی یولودور." دئدی.
دیگر طرف‌دن، پومپئو، بیرلشمیش میللت‌لر (بمت) یمن اؤزل نماینده‌سی مارتین گریفیتس باشدا اولماقلا، ائو صاحب‌لیگی ائدن سوئد حکومتینه، کویت، عمان، سعودی عربیستانی، بیرلشمیش عرب امیرلیک‌لری‌نین یانیندا، مشورت‌لری آسانلاشدیرماغا و دستکلمه‌یه یاردیمچی اولان دیگر اؤلکه‌لره ده تشککور ائدیب.
6  دسامبردا سوئدده باشلادیلان موذاکیره‌ده، یمن‌لی طرف‌لر اسیرلرین سربست بوراخیلماسی، حدیده شهرینده چاتیشما‌لارین دایانماسی، مرکزی بانکی، تعز شهرینه تطبیق اولونان محاصیره، موناقیشه‌لردن ضرر چکن‌لره اینسانی یاردیم‌لارین چاتدیریلماسی و صنعا هاوا لیمانی اولماقلا 6 اساس مسئله اوزرینده موذاکیره ائتمیشدی.
